 Hargeysa-28-08-208-Kaafimedia -Madaxweynaha Jamhuuriyadda Somaliland, Mudane Muuse Biixi Cabdi oo maanta ka qayb-galay xafladda qalin-jebinta dufcadii 15aad ee ka baxda jaamacada Hargeysa ayaa ka hadlay isbedelka ka dhacay geeska afrika, iyo sida ay u kala duwan yihiin goaamada ay qaateen madaxda labada dal ee Ethiopia iyo Soomaaliya, sidoo kalena waxa uu hambalyo u diray dawladda cusub ee la wareegtay maamulka dawlad deegaanka Soomaalida Itoobiya, waxaanu yidhi madaxweynuhu Waxaan halkan hambalyo ballaadhan uga dirayaa Madaxda loo doortay dawlad- deegaanka Soomaalida ee Itoobiya, waxa kale oo ay Somaliland ku hambalyaynaysaa sida nabad-galyada leh ee ay isugu wareejiyeen waanu idiin ducaynaynaa horumarkiinana waanu jecelnahay, waxan kaloo aad iyo aad usoo dhawaynayaa sagaalka qodob ee ay soo saareen barlamaanka dawlad-deegaanka itoobiya, waxanan aad u soo dhawaynayaa qodobka 5aad ee odhanaya waxaanu ku dadaalaynaa is dhex-galka labada dal waxaan soo dhawaynaynaa is dhexgal dhinac kastaba leh, isku af ayaynu nahay, isku dhaqan ayaynu nahay, isku diin ayaynu nahay walaalo ayaynu nahay waxbaynu wada leenahay waynu isu baahan nahay waxa ay Somaliland taageeraysaa 100 is dhexgalka, ganacsiga, dhaqanka, ciyaaraha iyo tallo wadaaga oo Jig-jiga, Goday iyo Hargaysa iyo Burco in dadku si siman uga ganacsan karaan ayaanu doonaynaa annagoo ah laba dawladood. 